পুরস্কার বিতরণী অনুষ্ঠানে প্রধান অতিথির বক্তব্যে ময়ছের বলেন, আমি কোনো কিছু পাওয়ার জন্য ডলারের ব্যাগ মালিককে পৌঁছে দেইনি। পরের জিনিস আত্মসাৎ বা পরের জিনিসের প্রতি লোভ নেই আমার। ২০ বছর ধরে রিকশা-ভ্যান চালাই। জীবনে এ রকম আরও দুয়েকবার টাকা-পয়সা পেয়েছি। মালিককে খুঁজে খুঁজে তা ফেরত দিয়েছি। আমার ছেলেমেয়েকেও পরের জিনিস না নেয়ার শিক্ষা দিয়েছি। আমার হাত থেকে ছাত্ররা পুরস্কার নিল। আমি ধন্য।